《满江红 题黄韵甫帝女花院本传明季坤兴宫主》
清代·万钿

残照西风，浑不见，汉家陵阙。更堪伤，琼蕤珠蕊，一般摧折。

家国空悲田换海，亲庭不奈金寒玦。痛馀生，何处认离宫，娥台嶥。

春茧恨，丝难绝。银烛泪，啼干血。叹吴门鹤去，秦楼箫咽。

眼底新欢人倚玉，心头旧怨禽衔石。比乐昌，破镜强重圆，圆还缺。

作者简介：字淑娵，南昌人。